රෝයි ද සිල්වා

ආර්ය ශ්‍රී ඨකුරාර්ත දේවාදිත්‍ය බණ්ඩාර ගර්දියවසම් ලිඳමුලගේ රෝයි ඇලෝශියස් ෆීලික්ස් ද සිල්වා (දෙමළ: ஆரயா இ தகுரார்த தேவாதித்ய பள்டார கர்தியவசம் லிதமுளகே ரோயீ அலோசியச் பீளிக்ச் த சில்வா)  හෙවත් රෝයි ද සිල්වා මොහු "මාස්ටර් බ්ලාස්ට්" යන විරුදාවලි ලබන ශ්‍රී ලාංකීය "බොක්ස් ඔෆිස්" අධ්‍යක්ෂවරයෙකි.1964දී පී.නීලකන්ටන් විසින් සිනමාවට හඳුන්වා දුන් මොහු දක්ෂ රංගන ශිල්පියෙකුද වේ.
පෙර අවධිය
1937 අගෝස්තු 30 දින උපත ලැබූ රෝයි 1970 දී සුමනා අමරසිංහ සමඟ විවාහ විය. ඔවුන් හට දරුවන් දෙදෙනෙකි.
 සිනමාව 
රෝයි ද සිල්වා සිනමාවට අවතීර්ණ වූයේ, අතිශය ජනප්‍රියත්වයට පත්වූ දකුණු ඉන්දීය නළු එම්.ජී.ආර්. රඟපෑ චිත්‍රපට 17ක් අධ්‍යක්ෂණය කළ පී. නීලකන්ටන් (පලනියාන්දි නීලකන්ටන්) නම් දකුණු ඉන්දීය චිත්‍රපට අධ්‍යක්ෂවරයා අධ්‍යක්ෂණය කළ "ජබීර්.ඒ. කාදර්" නිෂ්පාදනය කළ "සුජාගේ රහස" චිත්‍රපටය 1964 දෙසැම්බර් 24 දා තිරයට වැඩීමත් සමඟය.

තම පළමු චිත්‍රපටයෙන්ම "ආධුනික" බව අභිභවා යෑමට සුජාගේ රහස චිත්‍රපටයෙන් රෝයි ද සිල්වාට හැකි විය. චිත්‍රපට 100කට ආසන්න සංඛ්‍යාවකට තම රංගන දායකත්වය ලබා දෙමින් අවුරුදු විසිපහකට ආසන්න කාලයක් එක දිගටම සිංහල සිනමාවේ කතා නායකයෙක් වීමට ඔහුට හැකි විය. දකුණු ඉන්දීය අධ්‍යක්ෂවරුන්, දකුණු ඉන්දීය සිනමා කතා පුවත් සිංහල රිදී තිරයට අනුවර්තනය කිරීම රෝයි ද සිල්වාට වාසනාව ගෙන එන්නට හේතු තුනක් බලපෑවේය. පළමුවැන්න ඉන්දීය හැඩතල සහිත කඩවසම් රුවක් හිමි වීමය. දෙවැන්න දකුණු ඉන්දීය අධ්‍යක්ෂවරුන් එවකට සිංහල චිත්‍රපට තැනීම ආරම්භ කිරීමය. තුන්වැනි භාග්‍ය වන්නේ රෝයි චතුර ලෙස දෙමළ භාෂාව හැසිරවීමය.

රෝයි රඟපෑ අතිශය ජනප්‍රියත්වයට පාත්‍ර වූ "සුජීවා" චිත්‍රපටය තිරගත වීමත් සමඟම ඊට සතියකට පෙර සිට තිරගතවෙමින් තිබූ ගාමිණී ෆොන්සේකාගේ "එදත් සූරයා අදත් සූරයා" චිත්‍රපටයේ දෙවැනි සහ තුන්වැනි සති අන්තවල ආදායම බිදවැටුණි.  

රෝයිගේ උපරිම ඵල නෙළාගත් අධ්‍යක්ෂවරුන් අතර ජෝ දේව් ආනන්ද්, මරියදාසන්, එම්.එස්. ආනන්දන්, ජෝ සුගන්ධා, කේ. වෙන්කට්, රොබින් තම්පෝ, ලෙනින් මොරායස්, කිංස්ලි රාජපක්ෂ, තිමති වීරරත්න සහ සිරිල් පී. අබේරත්න වැනි අයයි. ඕනෑම දීර්ඝ දෙබස් සහිත පිටුවල අඩංගු දෙබස් මතක තබා ගැනීමෙහි ශක්තියක් තිබිණ. එවැනිම ආකාරයේ නළුවෙකු වූ රවින්ද්‍ර රන්දෙණියද ඔහුගේ කුලුපග මිතුරෙකි.

ඔහුගේ සිනමාපට ප්‍රශස්ත තලයේ, හාස්‍ය තලයේ විවිධ තේමාවන් යටතේ චිත්‍රපට නිර්මාණය කරන අධ්‍යක්ෂවරයෙකි. ජනප්‍රිය නළුවකු වශයෙන් ඔහු ලැබූ ජනතා ප්‍රසාදයට වඩා චිත්‍රපට නිර්මාණකරුවකු වශයෙන් ඔහු අද ලබන කීර්තියත්, ප්‍රේක්ෂක ප්‍රතිචාරයත් විශේෂයෙන් ඔහු ලබන තෘප්තියත් අති විශාලය. එඩී ජයමාන්න, රුක්මණී දේවි, ගාමිණී ෆොන්සේකා, ජෝ අබේවික්‍රම, විජය කුමාරතුංග, රවින්ද්‍ර රන්දෙණිය, එච්.ආර්. ජෝතිපාල, සුමනා අමරසිංහ, බන්දු සමරසිංහ, ටෙනිසන් කුරේ මෙන්ම නව පරපුරේ නළු නිළියන් ගණනාවක් අධ්‍යක්ෂණය කිරීමට රෝයි ද සිල්වා හට හැකි විය. පෙර සැලසුමෙන්, අඩු දින ගණනකින් භාෂා ත්‍රිත්වයෙන්ම චිත්‍රපට නිම කිරීමේ දක්ෂතාව ඔහු සතුව ඇත. වැරැදි අවම කරගනිමින් අඩු දළ සේයා පට ප්‍රමාණයකින් රූප ගත කළ හැකි අධ්‍යක්ෂවරයකු වීම ඔහුගෙර් විශේෂත්වයකි.

රංගනය, අධ්‍යක්ෂණය, තිර රචනය, නිෂ්පාදනය වැනි සිනමාවේ විවිධ පැතිකඩ නියෝජනය කළ රෝයි චිත්‍රපට පසුබිම් ගීත ගායනයටද සම්බන්ද විය. "ටොම් පචයා" චිත්‍රපටයට "අහසට බයේද, පොළොවට බයේද" සහ "මිනිසුන් අතර මිනිහෙක්" චිත්‍රපටයේ "ලෝකෙම ඇත්තේ අපිට තමා විනෝද නොවුණොත් නොමැත සමා" යන ගීත ෆ්‍රෙඩී සිල්වා සමඟ ගායනා කළේය.
රංගනයන්
 වසර  චිත්‍රපට  භාෂාව  අධ්‍යක්ෂණය 1964  සුජාගේ රහස සිංහල  1966 සුදු දුව සිංහල  1966 සැනසිලි සුවය සිංහල 1967  සැඟවුණු මැණික සිංහල 1968  රුහුණු කුමාරි සිංහල 1969  හතර පෙරළිය සිංහල  1970 උතුම් ස්ත්‍රිය සිංහල  1970 පික් පොකට් සිංහල  1970 සුමුදු භාර්යා සිංහල  1970 ගීතා සිංහල  1970 වෙන් සංගු දෙමළ  ටී. සෝමසේකරන් 1971 දැවෙන පිපාසය සිංහල  1971 සමනල කුමරියෝ සමඟ අපි කවදත් සූරයෝ සිංහල   1972  සුජීවා සිංහල  1972 සිංගප්පූරු චාලි සිංහල  1972 හතර වටේ සිංහල  1972 මේ දෑස කුමටද සිංහල  1972 සිනාවයි ඉනාවයි සිංහල 1973  සුනේත්‍රා සිංහල   1975 ඔබයි මමයි සිංහල  1975 සූකිරි කෙල්ල සිංහල   1975 මගේ නංගි ශ්‍යාමා සිංහල  1975 රන්වන් රේඛා සිංහල  1976  රන් තිලකා සිංහල  1976 නීලා සිංහල  1977  සුදු පරෙවියෝ සිංහල  1977 හොඳ හිත සිංහල  1977 රහස් කුමන්ත්‍රණය සිංහල  1977 මගේ රන් පුතා සිංහල 1978  දීපාංජලී සිංහල  1979  සමන්මලී සිංහල   1979 මිනිසුන් අතර මිනිසෙක් සිංහල  1980  අනූෂා සිංහල  1980 සිල්වා සිල්වා   1980 නෙන්ජුක්කු නීදි දෙමළ  1980 ආදර රත්නේ සිංහල 1982  පනි මලර්ගල් දෙමළ 1983  සැනසුම සිංහල 1984  ඔබට දිවුරා කියන්නම් සිංහල 1987  අහිංසා සිංහල  1987 රස රහසක් සිංහල  යසපාලිත නානායක්කාර1988  අම්මේ ඔබ නිසා සිංහල  1989  අංගුලිමාල සිංහල  1989 ඔක්කොම රජවරු සිංහල  1989 ශක්තිය ඔබයි අම්මේ සිංහල  1990 හොඳින් නැත්නම් නරකින් සිංහල   1990 මධු සිහින සිංහල  1990 ක්‍රිස්තු චරිතය සිංහල  සුනිල් ආරියරත්න1991  ඔබට පමණයි ආදරේ සිංහල  1992  ජය ශී‍්‍ර වේ කුමරියේ සිංහල  යසපාලිත නානායක්කාර 1992 රූමතියයි නීතියයි සිංහල  1992 සුරනිමල සිංහල  යසපාලිත නානායක්කාර 1992 මුවන්පැලැස්සෙ කදිරා සිංහල  යසපාලිත නානායක්කාර 1992 සාගර තිළිණ සිංහල  1992 ප්‍රතිඥා සිංහල  යසපාලිත නානායක්කාර 1992 සසර සැරිසරණ තෙක් ඔබ මගේ සිංහල 1993  මැවිලා පෙනේවි රූපේ හදේ සිංහල 1994 කම් ඕ ගෝ චිකා ගෝ සිංහල  දිනේෂ් ප්‍රියසාද්  1994 ලව් 94 සිංහල  රෝයි ද සිල්වා 1995 යසස සිංහල   1995 ඡායා මායා සිංහල  යසපාලිත නානායක්කාර 1995 නොහඬන් කුමරියේ සිංහල  1995 ආත්මා සිංහල 1997  අපායේ තත්පර අසූහාරදාහක් සිංහල  දිනේෂ් ප්‍රියසාද්  1998 රෑ දනියෙල් දවල් මිගෙල් සිංහල  රෝයි ද සිල්වා2002  සංසාර ප්‍රාර්ථනා සිංහල  2000 රෑ දනියෙල් දවල් මිගෙල් 2 සිංහල  රෝයි ද සිල්වා2015 මයි නේම් ඉස් බන්දු සිංහල  සුරංග ද අල්විස් 

අධ්‍යක්ෂණයන්
වසර  චිත්‍රපට  භාෂාව වෙනත් 1977  ටොම් පචයා  සිංහල  සම අධ්‍යක්‍ෂණය ස්ටැන්ලි පෙරේරා 1980  තණ ගිරවි  සිංහල  1982  කඩවුණු පොරෙන්දුව  සිංහල  නව නිර්මාණය  1983  සුමිතුරෝ  සිංහල   හිත හොඳ කොල්ලෙක්  සිංහල  1987  තාත්ති මං ආදරෙයි  සිංහල 1988  ගෙදර බුදුන් අම්මා  සිංහල   හිත හොඳ පුතෙක්  සිංහල  ඉට්ස් ද මැටර් ඔෆ් ටයිම්  ඉංග්‍රීසි  1991 චෙරියෝ ඩොක්ටර්  සිංහල  1992 ඔක්කොම කණපිට  සිංහල 1993  සූරයන් අතර වීරයා  සිංහල   ජීවන් මල්ලී  සිංහල 1994  සුදු පිරුවට  සිංහල   ලව් 94  සිංහල 1995  විජේ සහ අජේ  සිංහල   චෙරියෝ කැප්ටන්  සිංහල  1996  චෙරියෝ ඩාලිං  සිංහල  1997  රඹා සහ මධු  සිංහල  1998  රෑ දනියෙල් දවල් මිගෙල්  සිංහල 2000  රෑ දනියෙල් දවල් මිගෙල් 2  සිංහල   පෙම් කැකුළ  සිංහල  2001  ජොන්සන් ඇන්ඩ් ගොන්සන්  සිංහල 2002  ලව් 2002  සිංහල   සැපට දුකට සනී  සිංහල 2004  ක්ලීන් අවුට්  සිංහල  රෑ දනියෙල් දවල් මිගෙල් 3  සිංහල  සැලමුතු පින්න  සිංහල 2006  සොඳුරු වසන්තේ  සිංහල  මිස්ටර් ධනරින  සිංහල 2009  සර් ලාස්ට් චාන්ස්  සිංහල  ඉට්'ස් මෑටර් ඔෆ් ලව්  ඉංග්‍රීසි  සිහින ලොවක් සොයා  සිංහල 

මූලාශ්‍ර

බාහිර ලිපි
IMDb Link
Nfc Link 

ප්‍රවර්ගය:1937 උපත්
ප්‍රවර්ගය:ශ්‍රී ලාංකිකයෝ
ප්‍රවර්ගය:සිංහල ජනයා
ප්‍රවර්ගය:ලාංකික සිංහලයෝ
Category:රංගන ශිල්පීන්
ප්‍රවර්ගය:චරිත කතා